Pielikums Nr.4

TEHNISKĀ SPECIFIKĀCIJA

Dīzeļģeneratora piegāde un uzstādīšana dispečeru ēkai

**Pasūtītājs** – RP SIA “Rīgas satiksme”.

**Objekts:** Autobusu parks Nr.6, Rīga, Kleistu ielā 29.

**Pakalpojuma apraksts:**

Pasūtītāja valdījumā esošajā objektā pēc adreses: Autobusu parks Nr.6, Rīga, Kleistu ielā 29 (būves vienības kadastra apzīmējums 01000800372001) dīzeļģeneratora ar attālināto kontroli piegāde un uzstādīšana (detalizētāk par attālināto kontroli lūdzam sazināties ar Pasūtītāja pārstāvi Artūru Galīti, tālr.nr.20297554, e-pasts: arturs.galitis@rigassatiksme.lv .

**Pakalpojuma saturs:**

1. Par dīzeļģeneratora elektriskā tīkla pārbaudes rezultātiem noformēt ARI (automātiskās rezerves ieslēgšanas iekārta) pārbaudes aktu, elektroinstalācijas izolācijas pretestības mērījumu, elektroiekārtu, zemējuma ierīces un zemējumvada nepārtrauktības pretestības pārbaudes aktu, elektroinstalācijas kontaktsavienojumu pārbaudes aktu, kā arī apstiprinātus atzinumus par pilnas elektriskās pretestības mērījumiem cilpai “fāze-nulle”.
2. Piegādāt dīzeļģeneratoru uz objektu, novietot uz pamatnes atbilstoši pasūtītāja norādījumiem.
3. Blakus sadalnei GS-0,4 kV uzstādīt ARI sadalni ar iespēju attālināti kontrolēt dīzeļģeneratora stāvokli.
4. Gofrētā caurulē no dīzeļģeneratora pa fasādes sienu izbūvēt kabeļu trasi līdz ARI sadalnei, pieslēgt spēka un vadības kabeļus. Darbus veikt saskaņā ar Latvijas būvnormatīvu LBN 261-15 “Ēku iekšējā elektroinstalācija”.
5. Veikt esošo kabeļu pieslēgšanu pie ARI sadalnes atbilstoši pasūtītāja prasībām.
6. Veikt dīzeļģeneratoru sistēmas programmēšanu, darbības iestatīšanu, regulēšanu. Nodrošināt personāla apmācību un sagatavot instrukciju.
7. ARI sadalnei sagatavot vienlīnijas principiālo izpildshēmu.
8. Shēmai jābūt ielaminētām un pielīmētām pie sadalnes.
9. Visus sadaļņu elementus nomarķēt atbilstoši shēmai.
10. Veicot montāžas darbus, atbildīgajai personai jānodrošina darbu izpildi saskaņā ar normatīvo aktu prasībām.
11. Darbu izpildē, nodošanā un uzstādīto iekārtu ekspluatācijā ir МК noteikumu Nr.1041[[1]](#footnote-1), apstiprinātajam Latvijas energostandartam LEK 025 “Drošības prasības, veicot darbus elektroietaisēs” un LEK 002 “Energoietaišu tehniskā ekspluatācija” prasības. Uzstādītajām iekārtām ir jāatbilst LBN 261-15[[2]](#footnote-2) prasībām. Visi darbi jāveic, ievērojot spēkā esošo normatīvo aktu prasības.
12. Nodrošināt darba vietas un drošas darba vides nodrošināšanu, visus darbus veikt saskaņā ar drošības tehnikas, tehniskās ekspluatācijas un drošas elektroizbūves noteikumiem.
13. Dīzeļģeneratora uzstādīšanas, darbības iestatīšanas un elektrisko kabeļu mērījumu laikā nodrošināt lietotāju funkcionālo darbību (pagaidu pieslēgums) un paredzēt darba organizācijas pasākumus atbilstoši spēkā esošiem normatīviem.
14. Veicot darbu nodošanu – pieņemšanu, sastādīt Pieņemšanas – nodošanas aktu, sagatavot un iesniegt izpilddokumentāciju, atbilstoši MK noteikumu Nr.238[[3]](#footnote-3) pielikumam Nr.6 un Nr.7. Specifiskos gadījumos papildināt pārbaudes aktus ar nepieciešamo informāciju.
15. Izpildītājs ir atbildīgs par spēkā esošo darbu drošības, ugunsdrošības noteikumu un uzņēmuma iekšējās kārtības noteikumu ievērošanu objektā.
16. Pēc darbu veikšanas sakopt darba vietu, savākt darba procesā radušos būvgružus un nodrošināt to utilizāciju.
17. Piegādātājam ir tiesības nodrošināt iekārtas ražotāja vai tā autorizēta pārstāvja piedāvātās preces izplatīšanu Eiropas Savienībā, tajā skaitā Latvijas Republikas teritorijā.
18. Veikt darbus ar kvalificētu darbaspēku, tehniku, darbarīkiem un materiāliem, kuriem ir stabilas elektriskās īpašības un tās nodrošina augstu rādītāju precizitāti.
19. Sagatavot izpilddokumentāciju, pārbaudes aktus izstrādāt vienā eksemplārā drukātā veidā, kā arī elektroniskā veidā elektroniskā datu nesējā, kurā jābūt ieskanētam pilnam protokolam PDF formātā. Protokola sākumā jāpievieno satura rādītājs. Protokola lapām ir jābūt secīgi sanumurētām un to numuriem jāatbilst pievienotajam satura rādītājam. Elektriskās shēmas jāiesniedz AutoCAD vai VISIO vai ekvivalentā formātā.
20. Visai izpilddokumentācijai jāatbilst Dokumentu juridiskā spēka likuma un MK noteikumu Nr.558[[4]](#footnote-4) prasībām.
21. Pārbaudes rezultātā objektam nodarītie bojājumi vai arī citi zaudējumi, kas radušies uzņēmuma darbības vai bezdarbības rezultātā, izpildītājam jānovērš par saviem līdzekļiem.
22. Informācija par objektu elektroietaišu pievienojuma vietām un sadales operatoriem izpildītājam tiks izsniegta pēc līguma parakstīšanas.
23. 10 (desmit) darba dienu laikā pēc līguma parakstīšanas un pirms darbu uzsākšanas izpildītājam jāiesniedz darbu veikšanas grafiks, kas ietver sevī objektu apsekošanu un izpēti, mērījumu veikšanu, shēmu izstrādi, tehniskās dokumentācijas sagatavošanu un nodošanu Pasūtītājam. Jāizstrādā kopīgs laika grafiks visiem objektiem.
24. Iekārtai ir jānodrošina ne mazāk kā 24 mēnešu garantija. Garantijas remontus izpildītājs sedz par saviem līdzekļiem.
1. 2013. gada 8. oktobra “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” Nr.1041. [↑](#footnote-ref-1)
2. 2015. gada 9. jūnija “Noteikumi par Latvijas būvnormatīvu LBN 261-15 “Ēku iekšējā elektroinstalācija”” Nr.294. [↑](#footnote-ref-2)
3. Ministru kabineta 2016. gada 19. aprīļa “Ugunsdrošības noteikumi” noteikumi Nr.238. [↑](#footnote-ref-3)
4. Ministru kabineta noteikumi 2018. gada 4. septembra “Dokumentu izstrādāšanas un noformēšanas kārtība” noteikumi Nr.558. [↑](#footnote-ref-4)